Hvedemarkerne er flere steder rundt om i Danmark lige nu angrebet af svampesygdommen "gulrust".

Det er flere årtier siden, at svampesygdommen sidst var så voldsom i Danmark.

Men nu er svampen tilbage, og den er trængt ind i flere slags hvede.

- Der er tale om en aggressiv svamp, og vi ser den over hele landet. Sidst, det var så omfattende, var for 35 år siden, siger planterådgiver hos landbrugsrådgivningen Sagro Finn Poulsen.

For nogle landmænd kan tabet løbe op i mellem 4.000 og 5.000 kroner pr. hektar. Finn Poulsen, planterådgiver, landbrugsrådgivningen Sagro

Tab i vente

Den hvede, der står på de danske marker, bliver i stor stil brugt til grisefoder, og landmændene, der har fået "gulrust" i deres hvede, kan derfor se frem til store tab, fortæller Finn Poulsen.